GiliGold/VAD_KnessetCorpus huggingface dataset:
סיגל קוגוט: בתוקף סמכותה לפי סעיף 12(ב) לחוק סדר הדין הפלילי (תיקון מס' 33 והוראת שעה), התשס"-2001, כנוסחו בחוק סדר הדין הפלילי (תיקון מס' 33 והוראת שעה) (תיקון מס' 3), התשס"ה-2005 (להלן – החוק), מחליטה הכנסת על פי הצעת ועדת החוקה, חוק ומשפט להאריך את תקופת תוקפה של הוראת השעה, כהגדרתה בסעיף 12(א) לחוק, עד ליום י"ד בכסלו תש"ע (1 בדצמבר 2009)".
סיגל קוגוט: זה הטקסט שיועלה למליאה.
דוד רותם: אני מוסיף פה עוד שני דברים.
דוד רותם: האחד, אני מתכוון לפנות למפכ"ל ולשר לביטחון פנים ולבקש הוראה מפורשת בנושא של כפיפות התביעה.
דוד רותם: השני, אני מבקש בעוד שלושה חודשים לקבל דיווח מה מתקדם.
דוד רותם: אני רוצה לדעת איפה אתם עומדים.
דוד רותם: מי בעד הצעתה של סיגל קוגוט?
דוד רותם: הצבעה בעד - פה אחד הצעת ועדת החוקה, חוק ומשפט להאריך את תקופת תוקפה של הוראת השעה לפי חוק סדר הדין הפלילי (תיקון מס' 33 והוראת שעה), התשס"א-2001 אושרה.
דוד רותם: ההצעה אושרה פה אחד.
דוד רותם: על סדר היום בחירת נציגים לוועדה המשותפת לוועדת החוץ והביטחון ולוועדת החוקה, חוק ומשפט לעניין הכרזה על שעת חירום.
דוד רותם: אני מבקש להציע את החברים הבאים: חבר הכנסת אורי אורבך, חברת הכנסת מיכאל בן-ארי, חברת הכנסת ציפי חוטובלי, חבר הכנסת אברהם מיכאלי וחבר הכנסת אורי מקלב.
דוד רותם: ה צ ב ע ה בעד – פה אחד אושר 2.
דוד רותם: בחירת נציגים לוועדה המשותפת לוועדת הכנסת ולוועדת החוקה, חוק ומשפט לדיון בהצעת חוק סדרי השלטון והמשפט (ביטול החלת המשפט, השיפוט והמינהל) (עריכת משאל עם)
דוד רותם: בחירת נציגים לוועדה המשותפת לוועדת הכנסת ולוועדת החוקה, חוק ומשפט לדיון בהצעת חוק סדרי השלטון והמשפט (ביטול החלת המשפט, השיפוט והמינהל) (עריכת משאל עם).
דוד רותם: הנציגים של ועדת החוקה יהיו חבר הכנסת דוד רותם, חבר הכנסת אורי אורבך, חבר הכנסת מיכאל בן ארי, חבר הכנסת חיים רמון וחבר הכנסת כרמל שאמה.
דוד רותם: ה צ ב ע ה בעד – פה אחד אושר 3.
דוד רותם: בחירת נציגים לוועדה המשותפת לוועדת החוקה, חוק ומשפט ולוועדת הכספים לעניין תקציב החברה לאיתור ולהשבת נכסים של נספי השואה
דוד רותם: בחירת נציגים לוועדה המשותפת לוועדת החוקה, חוק ומשפט ולוועדת הכספים לעניין תקציב החברה לאיתור ולהשבת נכסים של נספי השואה.
דוד רותם: החוק מחייב שיושב-ראש הוועדה המשותפת יהיה יושב-ראש ועדת חוקה, לכן אין לי ברירה להציע את עצמי פעם נוספת.
דוד רותם: בנוסף לכך אני מציע את החברים הבאים: רוני בראון, ציפי חוטובלי, יריב לוין ואורי מקלב.
דוד רותם: ה צ ב ע ה בעד – פה אחד אושר 4.
דוד רותם: הצעה לסדר היום (דיון מהיר): משבר תקנים קשה בבתי הדין השרעים בישראל
אברהים צרצור: במדינה פועלים כיום 8 בתי דין שרעיים.
אברהים צרצור: יש בעכו, בחיפה, בנצרת, בבקה אל-גרביה, בטייבה, ביפו, בבאר-שבע ובירושלים.
אברהים צרצור: בנוסף לבתי הדין השרעיים האלה, שהם בתי דין שרעיים אזוריים, פועלים גם בתי דין לערעורים.
אברהים צרצור: הנהלת בתי הדין ממוקמת בירושלים.
אברהים צרצור: בית הדין האזורי דן בהרכב של דן אחד.
אברהים צרצור: בית הדין השרעי לערעורים דן בהרכב של 3 קאדים: יושב-ראש ושני חברים.
אברהים צרצור: בתי הדין השרעיים הפכו לחלק ממשרד המשפטים משנת 2002 .
אברהים צרצור: לפני התאריך הזה בתי הדין השרעיים היו חלק אינטגראלי ממשרד הדתות.
אברהים צרצור: לאחר מכן הם היו חלק ממשרד הפנים.
אברהים צרצור: זה לאחר שהוחלט לבטל את משרד הדתות.
אברהים צרצור: לפני כ4 שנים נקבע בצורה נחרצת וחד משמעית שחסרים 4 תקנים לבתי הדין השרעיים האזוריים.
דוד רותם: על ידי מי?
אברהים צרצור: על ידי משרד המשפטים והנהלת בתי הדין השרעיים.
אברהים צרצור: הקביעה הזאת הייתה בשנת 2006.
אברהים צרצור: אני מצביע על התאריך הזה כדי להראות לכם שאנחנו נמצאים עכשיו ב2009.
אברהים צרצור: לצערנו הרב במשך 3 השנים האחרונות נעשו כל ההליכים הדרושים כדי למנות את הקאדים האלה.
אברהים צרצור: כל ההליכים הנדרשים כדי למנות את הקאדים האלה כבר בוצעו.
אברהים צרצור: בגלל סחבת של משרד המשפטים, שאי אפשר להצדיק אותה ואי אפשר להסביר, הנושא עדיין נמצא בקיפאון.
דוד רותם: כמה קאדים יש היום?
אברהים צרצור: יש 9 קאדים מתוך 12 קאדים.
אברהים צרצור: באזוריים יש 6 קאדים.
אברהים צרצור: יש 2 בערעורים.
דוד רותם: כמה תיקים שומעים בתי הדין השרעיים בשנה?
איאד זאחלקה: הסטטיסטיקות האחרונות של שנת 2008 מראות שבבתי הדין השרעיים נדונו כ13 אלף תיקים בשנה שעברה.
איאד זאחלקה: זאת כמות אדירה ביחס למספר הקאדים המכהנים.
איאד זאחלקה: גם אם היו כל התקנים הכמות הייתה אדירה.
דוד רותם: 13 אלף תיקים מחולקים ל-6 קאדים?
איאד זאחלקה: אלפיים ומשהו תיקים לקאדי.
דוד רותם: זה 100 תיקים ביום.
איאד זאחלקה: לפי הסטטיסטיקה של הנהלת בתי המשפט יוצא לכל שופט כ-500 תיקים.
דוד רותם: במה עוסקים בתי הדין השרעיים?
איאד זאחלקה: בכל ענייני המעמד האישי של המוסלמים בישראל.
איאד זאחלקה: סמכותם הרבה יותר רחבה מהסמכות של בתי הדין הרבניים כי הם מבוססים על מסמך 52 לדבר המלך, מה שמקנה להם סמכות הרבה יותר רחבה בעניין מעמד אישי.
איאד זאחלקה: הם כוללים נישואין, גירושין, מזונות, משמורת, אבהות.
דוד רותם: יש בעיה מבחינת המעמד?
טלב אלסאנע: מבחינת תקציבים, מבחינת התקנים, מבחינת האפשרויות, מבחינת כללי העבודה.
אברהים צרצור: הקאדים מתוך תחושת אחריות כלפי בתי הדין השרעיים ניסו להתארגן בצורה כזאת או אחרת.
אברהים צרצור: זה יצר עומס אדיר לגבי הקאדים.
אברהים צרצור: הקאדים פעלו ביותר מבית דין אחד.
אברהים צרצור: לאחר תקופה מסוימת של שנתיים שהם פעלו בצורה כזאת הכל קרס.
אברהים צרצור: הקאדים לא יכולים להמשיך עם מצב נוראי שכזה.
אברהים צרצור: היום יש לנו 2 בתי דין שרעיים בטייבה ובבקה שאין בהם קאדים.
אברהים צרצור: בבוקר באים הפקידים ופועלים בצורה מסודרת, אבל אין קאדים.
אברהים צרצור: יש קיפאון מלא.
דוד רותם: מה זאת אומרת שהם פועלים בצורה מסודרת?
טלב אלסאנע: יש בית דין, אין דיין.
אברהים צרצור: המצב נוראי ובלתי נסבל בטייבה ובבקה אל-גרביה.
אברהים צרצור: מכיוון שכל ההליכים הנדרשים למנות את הקאדים האלה כבר נגמרו, המצב הנוראי ממשיך עד היום.
אברהים צרצור: אני מציע לוועדת חוקה, חוק ומשפט לדרוש באופן מיידי את פרסום שמות המועמדים טרם כינוס הוועדה למינוי קאדים בהתאם לסעיף 11א לכללי הקאדים (סדרי דיון ועבודה של הוועדה למינוי קאדים 1996).
אברהים צרצור: זה הליך שבא לפני כינוס הוועדה למינוי קאדים כדי להחליט לגבי מי יהיה או מי יהיו הקאדים בבתי הדין השרעיים.
אברהים צרצור: הדבר השני שאני מבקש הוא שהוועדה תדרוש את כינוס הוועדה למינוי קאדים באופן מיידי לאחר בחירת חבריה ביום 8.6.2009.
אברהים צרצור: הוועדה למינוי קאדים שמונתה על ידי הכנסת ה17 אינה קיימת.
אברהים צרצור: חשבתי שוועדה כזאת תמשיך לכהן עד שתיבחר ועדה אחרת.
דוד רותם: חבר הכנסת צרצור, הרעיון שהם ימשיכו לכהן עד שתקום ועדה אחרת הוא רעיון מסוכן.
אברהים צרצור: הם לא המשיכו.
אברהים צרצור: החוק קבע שהם לא ימשיכו.
אברהים צרצור: סעיף 4א קובע שהכנסת החדשה תבחר את נציגיה בוועדה למינוי קאדים.
אברהים צרצור: נקבע התאריך של 8.6.2009.
אברהים צרצור: אני מבקש שוועדת חוקה, חוק ומשפט תדרוש את פרסום שמות המועמדים לפי סעיף 11א.
אברהים צרצור: צריך לדרוש שלאחר 8.6.2009 ולאחר פרסום השמות החדשים של החברים שייבחרו על ידי הכנסת הוועדה תתכנס באופן מיידי.
אברהים צרצור: מים הגיעו עד נפש בקטע הזה.
אברהים צרצור: מספיק סבלו בתי הדין השרעיים.
אברהים צרצור: הגיע הזמן שהוועדה הזאת תיכנס לעובי הקורה.
אברהים צרצור: יש צורך בהעמדת הנושא הזה בצורה חד משמעית ותקיפה עד כמה שאפשר בפני משרד המשפטים כדי שיתחיל לזוז וימלא את תפקידו נאמנה כלפי בתי הדין השרעיים.
איאד זאחלקה: אני רוצה להודות לך, אדוני, על הדיון.
איאד זאחלקה: אני רוצה להודות לכבוד השייח, חבר הכנסת אברהים צרצור, על העלאת הנושא.
איאד זאחלקה: אנחנו רואים חשיבות רבה בכך שבתי הדין השרעיים יזכו לכל האפשרויות כדי שיקיימו את תפקידם על הצד הטוב ביותר.
איאד זאחלקה: אנחנו מערכת רצינית, מערכת עמוסה שמנסה לעשות את תפקידה על הצד הטוב ביותר.
איאד זאחלקה: אנחנו חלק ממערכת בתי המשפט הישראלים.
איאד זאחלקה: אנחנו פועלים על פי חוק.
איאד זאחלקה: אנחנו צריכים את כל האפשרויות כדי שנוכל למלא את תפקידנו.
איאד זאחלקה: מבחינת התקנים שדיבר עליהם כבוד השייח, חבר הכנסת צרצור.
איאד זאחלקה: יש הקצאה תקציבית ל11 תקני קאדים.
איאד זאחלקה: בדיונים על התקציב הצליחו להקצות תקן של קאדי נוסף.
איאד זאחלקה: על זה תבוא הברכה.
איאד זאחלקה: עכשיו יש לנו 12 תקנים.
איאד זאחלקה: מתוך 12 התקנים האלה יש 9 תקנים שהם תקנים מאוישים.
איאד זאחלקה: יש 2 תקנים בבית הדין לערעורים, 6 תקנים בבתי הדין האזוריים ותקן אחד של מנהל בתי הדין.
איאד זאחלקה: במצב הזה אפשר למנות – כך הבנתי ממנכ"ל משרד המשפטים שהיה בקשר עם משרד האוצר ודיווח לי אתמול על כל הנושא הזה –3 קאדים חדשים: אחד בערעורים ושניים בבתי הדין האזוריים.
איאד זאחלקה: זה במקום 3 הקאדים שיצאו ב3 השנים האחרונות.
איאד זאחלקה: זה מה שאפשר למנות.
איאד זאחלקה: ברור שיש תכניות עתידיות להרחבה.
איאד זאחלקה: ברור שיש לנו צרכים נוספים.
איאד זאחלקה: על זה נבוא בדיונים עם משרד האוצר.
איאד זאחלקה: אני מקווה שיהיה שיתוף פעולה בין משרד המשפטים למשרד האוצר, הנושאים יידונו בצורה מסודרת ובתכנית העתידית שלנו גם הצרכים יסופקו.
דוד רותם: מי מפרסם את הרשימה?
איאד זאחלקה: משרד המשפטים והיועץ המשפטי שממונה על העניין.
2277: מערכת בתי הדין השרעיים היא חלק ממשרד המשפטים.
2277: אנחנו רואים בה חשיבות עליונה ומשקיעים בה משאבים.
2277: בתחום הדיור אין שום יחידה מעשרות היחידות של המשרד שחל בה כזה שיפור.
2277: אנחנו חונכים בתי דין באופן די צפוף.
2277: גם בחיפה אמור היה להיות עכשיו.
דוד רותם: איפה חנכתם לפני חיפה?
2277: בקה אל-גרביה.
דוד רותם: מתי חנכתם את בקה אל-גרביה?
2277: ב2003,2004.
איאד זאחלקה: ב-2006 את בקה, ב2007 את טייבה ויפו.
דוד רותם: דאגתם שיהיו פקידים, מערכת טלפוניה, מחשבים, אולמות ונגרות, שכחתם את הקאדים.
דוד רותם: עשרות תיקים שוכבים בארון כי אין מי שידון בהם.
דוד רותם: אנחנו נעשה סיור של הוועדה כדי לראות את הבניינים החדשים.
דוד רותם: חבל ששכחתם למלא את זה בתוכן.
דוד רותם: זה הדבר שמפריע לי.
2277: בדיוני התקציב הקשה של 2009,2010 זה אחד הנושאים שמשרד המשפטים עמד שתהיה בהם תוספת.
2277: זה בניגוד למגמת הקיצוצים הכללית.
2277: אנחנו הוספנו תקנים למערכת הזאת ולמערכת הדרוזית.
2277: זה בניגוד לשאר היחידות שבאופן כללי מקוצצות.
2277: אני מקווה שהסעיף הזה בתקציב יעבור.
דוד רותם: עזוב את התקציב של שנה הבאה.
דוד רותם: יש 2 תקנים פנויים כבר 3 שנים במערכת הזאת.
2277: שר המשפטים פנה ליושב-ראש הכנסת ולראש הממשלה על-מנת שהכנסת תבחר את נציגיה לוועדה.
2277: ביום שני הבא.
2277: .
דוד רותם: אתה מדבר על העבר.
דוד רותם: מתי יתפנו שני התקנים?
דוד רותם: כמה זמן יש בבית הדין השרעי האזורי 6 קאדים ולא 8?
אברהים צרצור: 3,4 שנים.
דוד רותם: אומר לי חבר הכנסת צרצור – אני מניח שהדברים בדוקים – שכבר עברו אנשים את ועדת הבחינות וכשתהיה בשבוע הבא הוועדה למינוי אי אפשר יהיה לעשות איתה כלום כי עדיין לא פרסמו את השמות.
דוד רותם: את השמות אפשר היה לפרסם.
דוד רותם: אחר כך צריך מתוכם לבחור.
דוד רותם: בשבוע הבא תיבחר הוועדה, אבל עד שיכנסו אותה ייקח זמן.
דוד רותם: אחר כך יתברר שלא פרסמו וצריך זמן.
דוד רותם: בינתיים קאדי צריך לשמוע בין 300 ל400 תיקים ביום כדי לעמוד בתיקים שמוגשים בשנה.
דוד רותם: זה כמעט כמו בבתי המשפט.
דוד רותם: אלה דברים טכניים, כי לפרסם את הרשימה אפשר היה ממזמן.
2277: סדר הדברים הוא שיש ועדה שפונים לכל חבריה.
2277: 3 חברי ועדה רשאים להציע מועמדים ולהעלות אותם לסדר היום.
2277: אין לי היום את הוועדה במלואה.
2277: גם אם נפרסם את השמות, ביום שני כשהממשלה תביא את נציגיה נצטרך לחזור על התהליך הזה.
2277: הרעיון הוא שכשתהיה ועדה נפנה לחברי הוועדה ונודיע להם מי הם המועמדים.
2277: הם יוכלו לעיין בחומרים.
2277: זה אותו הסדר בדיוק כמו הוועדה לבחירת שופטים.
דוד רותם: אנחנו יודעים שהתקן פנוי שנתיים.
דוד רותם: עד לפני 3 חודשים הייתה ועדה.
דוד רותם: עד 21 בפברואר הייתה ועדה.
דוד רותם: אמר בית המשפט שבחודשיים האחרונים לא מכנסים ועדות.
דוד רותם: אני לא בטוח שהוא התכוון לוועדות קאדים.
דוד רותם: למה לא עשיתם את זה מ2006 עד 2008?
דוד רותם: אני שומע פה שמ2006 חסרים אנשים.
דוד רותם: חנכתם 2 בניינים יפים בטייבה ובבקה.
דוד רותם: מגיעים לשם פקידים בבוקר, פותחים תיקים ומשכיבים אותם בארון כי אין מי שידון בהם.
אברהים צרצור: אני לא בטוח שמשרד המשפטים צריך את החברים החדשים כדי לפרסם את השמות.
דוד רותם: כל 3 חברים רשאים להעלות מועמדים.
אברהים צרצור: רשאים, לא חייבים.
דוד רותם: אני חייב לתת להם את הזכות.
דוד רותם: בשבוע הבא ייבחרו 2 חברי כנסת ושר.
דוד רותם: האנשים האלה יכולים לבוא ולשאול למה פרסמנו רשימה ואז יהיה צריך לפתוח הכל מחדש ולפרסם שוב.
דוד רותם: אתה יוצר מצב לא נעים לאלה שכבר פרסמת אותם .
דוד רותם: יכול להיות שהם בכלל לא יובאו לדיון כי יובאו אחרים.
אברהים צרצור: יש לנו 9 מועמדים למשרות קאדים שעברו את כל הבחינות ואת כל ההליכים.
אברהים צרצור: השמות שאתם הולכים לפרסם הם לא השמות של המועמדים של חברי הוועדה.
דוד רותם: יכול להיות מצב שירצו להוסיף חברים אחרים וצריך יהיה לפרסם את הרשימה.
טלב אלסאנע: יש את הזכות ל-3 חברים מחברי הוועדה להציע שמות של מועמדים נוספים.
טלב אלסאנע: אברהים צרצור: מה, מתחילים את ההליך מחדש?
טלב אלסאנע: זה בלתי מתקבל על הדעת.
2277: כולם צודקים.
2277: אצל הקאדים, בניגוד לשופטים וליתר נושאי משרה שיפוטית, יש חובת בחינות בכתב.
2277: אומר חבר הכנסת צרצור שמי שלא עבר בכתב לא נמצא במשחק.
2277: לפי החוק 3 חברי ועדה, שר המשפטים, נשיא בית הדין השרעיים לערעורים או הקאדים רשאים להעלות שמות.
אברהים צרצור: בהנחה שהם לא מעלים את השמות האלה, מה תעשה?
2277: אין על מה לדון.
אברהים צרצור: אני מבין שמפרסמים את השמות כפי מתבקש לפי החוק כשלאחר מכן מכנסים את הוועדה למינוי קאדים.
אברהים צרצור: שם מחליטים מי הקאדים שבוחרים.
טלב אלסאנע: הייתה כנסת וממשלה במשך 3 שנים.
טלב אלסאנע: כל הבירוקרטיה הזאת גורמת לתוצאה קטסטרופאלית שהמערכת נמצאת כמעט בפני קריסה.
טלב אלסאנע: במקום עוד סחבת, עוד בירוקרטיה ועוד התניות צריך לפרסם את שמות 9 המועמדים.
טלב אלסאנע: מה קל יותר מאשר לפרסם את שמות 9 המועמדים?
טלב אלסאנע: אתם לא תתחילו הכל מבראשית.
טלב אלסאנע: מי שנבחנו, מי שניגשו אלה המועמדים.
טלב אלסאנע: אפשר לפרסם את כל השמות.
טלב אלסאנע: זה יחסוך זמן וימנע דחיות.
טלב אלסאנע: זה יקדם את הפתרון.
דוד רותם: נניח שיש ועדה ושר המשפטים רוצה להעלות 4 מתוך 9 המועמדים.
דוד רותם: הוא חייב להעלות את זה אחרי הפרסום.
אברהים צרצור: במסגרת הוועדה עצמה.
דוד רותם: אי אפשר להוסיף ל9 האלה אף אחד.
טלב אלסאנע: מה מרוויחים מזה שלא מפרסמים?
טלב אלסאנע: אין שום היגיון, אין שום תועלת.
טלב אלסאנע: צריך לקדם את הנושא.
2277: בנושאים האלה אנחנו מתכוונים לעבוד ולדקדק.
2277: זה ההליך הנורמאלי.
2277: יש ועדה.
2277: הוועדה מוסרת לכולם את הנתונים.
2277: אומר השר נאמן שבכוונתו לפעול ולכנס את הוועדה.
2277: כשתהיה ועדה נפעל בזריזות וביעילות.
דוד רותם: אחת הבעיות שלנו זה שאנחנו צריכים לבקר.
דוד רותם: לבקר פירושו של דבר לא להיות נחמד, לא לטאטא מתחת לשטיח.
דוד רותם: אני רוצה להבין למה שנתיים לא עשיתם את זה.
דוד רותם: אתה יכול להגיד ששר המשפטים הקודם לא דאג.
דוד רותם: למה לא עשיתם את זה במהלך השנתיים?
2277: זאת שאלה לשרים.
אברהים צרצור: היות ואין מניעה חוקית והגיונית לכך שתפרסם את השמות לפי סעיף 11א לכללי הקאדים, הוועדה דורשת שתפרסמו את השמות.
אברהים צרצור: זה כשלב ראשון.
אברהים צרצור: לאחר שהכנסת תבחר את חבריה בוועדה למינוי קאדים אנחנו דורשים כוועדת חוקה, חוק ומשפט ששר המשפטים יכנס את הוועדה.
אברהים צרצור: זה הליך שאני מאוד מקווה שלא ייקח שנים.
אברהים צרצור: הוועדה תתכנס ותדון בישיבה אחת ותבחר בישיבה אחת את הקאדים שימלאו את תפקידם, שישבעו בפני נשיא המדינה ושיתחילו במלאכתם הקדושה למען האוכלוסייה הערבית והמוסלמית בישראל.
טלב אלסאנע: אף אחד כאן לא נפגע.
טלב אלסאנע: כולם זוכים מההפקר.
טלב אלסאנע: אתה מפרסם את שמות כולם.
טלב אלסאנע: אילו היה מישהו נפגע אפשר היה להגיד שאסור לקיים את ההליך, אבל מההליך הזה כולם מרוויחים.
טלב אלסאנע: אי אפשר להמשיך את המצב הזה.
טלב אלסאנע: זה מצב שזועק לשמיים.
טלב אלסאנע: להקים מבנה ולא למנות דיין זה דבר תמוה.
טלב אלסאנע: אסור להמשיך במצב הקיים.
טלב אלסאנע: כמה שיותר מהר צריך להביא את זה לסיום.
אברהים צרצור: אתה עד לכך שעברנו 7 מדורי גיהינום בקטע הזה.
אברהים צרצור: הגיע הזמן שאתה כיועץ משפטי תדאג שהדברים האלה יתבצעו הלכה למעשה באופן מיידי.
אברהים צרצור: למה לדחות?
2277: אנחנו עובדים על זה.
אברהים צרצור: האם נראה מחר בבוקר שמשרד המשפטים עשה כפי שמתבקש מהחוק?
אברהים צרצור: האם אנחנו יכולים לצאת עם בשורה שאתה חוזר למשרד ושולח את המודעות לעיתונות, שאתה מפרסם ברשומות?
2277: אני צריך לחזור למשרד ולדבר עם המנכ"ל.
2277: לא אני זה שחותם.
דוד רותם: האם ב2009 יש תקן נוסף?
אורי גבע: ב2009 יש לנו עוד תקן.
דוד רותם: זאת אומרת שיש לנו 4 תקנים פנויים.
אורי גבע: יש לנו השלמה ל11 תקנים ב2009.
דוד רותם: לא מדובר בהשלמה.
דוד רותם: 11 תקנים כבר קיימים.
אורי גבע: תקן נוסף ב2010.
2277: בסעיף התקציבי בתי הדין השרעיים והדרוזים נמצאים באותה שורה.
2277: אצל הדרוזים הבעיה החוקית יותר מורכבת, כי לפי הדרוזים הערכאה הראשונה יושבת בהרכב של 3.
2277: היום אצל הדרוזים אנחנו בערכאה ראשונה עם 1, בערכאת הערעורים עם 2.
2277: העוגה של ה14 היא על כל המטריצה הזאת.
2277: בגלל זה הלכנו לאוצר.
2277: אנחנו צריכים להביא פתרון לשרעיים ולדרוזים.
2277: יש בג"ץ תלוי ועומד בסיפור של הדרוזים.
2277: אנחנו מתכוננים למנות כך שתהיה השלמה ל11.
2277: ב2010 נדחוף עוד קאדים.
דוד רותם: האם ב2010 יש תקן 12 או אין תקן 12?
דוד רותם: אומר לי נציג האוצר שיש תקן 12.
דוד רותם: אתה אומר שיכול להיות שזה ילך לדרוזים.
2277: אנחנו רוצים להוסיף לשרעיים ולהשלים לדרוזים.
דוד רותם: אמרת שיש תקן נוסף לבתי הדין השרעיים.
דוד רותם: האם יש או שאנחנו עדיין בדיונים?
2277: אנחנו נותנים תקן נוסף לשרעיים.
איאד זאחלקה: אני הבנתי שאפשר למנות 3.
2277: באופן מיידי נשלים ל-11.
דוד רותם: ועדת החוקה קיימה דיון לפי דרישת חבר הכנסת אברהים צרצור בנושא משבר התקנים הקשה בבתי הדין השרעיים.
דוד רותם: הוועדה שמעה את נציגי משרד המשפטים ואת מנהל בתי הדין השרעיים.
דוד רותם: היא קיבלה תמונה אמיתית על המצב.
דוד רותם: מתברר שמזה שנים לא מולא תקן הקאדים השרעיים ועל כן קיימים בתי דין שרעיים הנמצאים בשיתוק מוחלט.
דוד רותם: כמו כן הובהר כי קיימים 9 מועמדים שעברו את המבחנים כנדרש בחוק.
דוד רותם: הוועדה סבורה שיש עומס רב בבתי הדין השרעיים וראוי כי בעיה זו תיפתר כיוון שבתי הדין השרעיים הם חלק ממערכת המשפט אשר חייבת לפעול לטובת האזרחים הזקוקים לשירותה.
דוד רותם: הובהר לוועדה כי משרד המשפטים ומשרד האוצר הסכימו להוסיף תקן נוסף לקאדי שרעי החל משנת 2010.
דוד רותם: הוועדה מברכת על כך.
דוד רותם: הוועדה קוראת למשרד המשפטים לפרסם לאלתר את שמות המועמדים לבחירה, לכנס במהירות האפשרית את ועדת הבחירה של הקאדים השרעיים ולמנות את מלוא התקנים הקיימים.
דוד רותם: ה צ ב ע ה בעד – פה אחד אושר
דוד רותם: על סדר היום הצעת חוק העונשין (תיקון מס' 101)(נשיאת מאסר בעבודת שירות), התשס"ח-2008, הכנה לקריאה שנייה ושלישית.
דוד רותם: הגברת דקל, בבקשה.
רביד דקל: התיקון הזה הוא אסופה של תיקונים שהצטברו במהלך שנות העבודה וההפעלה של הסימן הזה על ידי הממונה על עבודות שירות, הפרקליטות והסנגוריה.
רביד דקל: הוא מאגד הרבה לקחים מהעבודה הפרקטית השוטפת.
רביד דקל: אסופת התיקונים מביאה לידי ביטוי את המצב שהיינו רוצים להגיע אליו אחרי התיקון.
דוד רותם: למה אתם רוצים להגיע באופן כללי מבחינת העקרונות?
רביד דקל: יש פה תיקון, בסעיפים הראשונים מטפלים בתיקון שמשמעותו החלת תקופת עבודות השירות מהרגע שבו עובד השירות צריך להגיע לרצות את עונשו.
רביד דקל: זה בא להתמודד עם הרבה מקרים שהממונה על עבודות השירות נתקל בהם, שבהם למעשה הנידון לא מתייצב לביצוע עבודות השירות, וכל ארסנל הכלים המנהליים שהוא יכול להשתמש נגדו, לכאורה, לפי נוסח החוק, לא יכול להיכנס לתוקף.
רביד דקל: נכון שהפסיקה הרחיבה את התחולה, אך חשבנו שצריך לקבל ביטוי מפורש בחוק.
רביד דקל: יש כאן כמה בעיות נוספות, שעיקרן נובע מחוסר היכולת של הממונה ושל שב"ס לטפל בעובדי שירות ונידונים שלא מגיעים לריצויי מאסר שלהם, כמו למשל חזקת ההמצאה, שנמצאת פה באחד הסעיפים, כמו העובדה שהחלטה על הפסקה מנהלית - רואים אותה כאילו היא צו מעצר.
רביד דקל: זה גם כן משהו שנועד להתמודד עם מצב שבו נכון להיום נדרש לפתוח תיק במשטרה, וכדי שהמשטרה תגיע ותוציא צו מעצר – זה נועד לקצר תהליכים ולעשות את הטיפול בעובדי השירות יותר יעיל ומהיר מבחינתו של הממונה.
רביד דקל: יש פה גם איזושהי הקלה על הממונה, כדי שתגובתו תהיה יעילה יותר להשמה ולהעברה של עובדי שירות ממקום עבודת שירות אחד לשני.
רביד דקל: מה שגם ניסינו להסדיר פה בצורה יותר מסודרת, לנוכח הידיינויות שיש בפסיקה, זה משמעותה של חוות הדעת של הממונה על עבודות השירות והדברים שהיא צריכה להתייחס אליהם.
דוד רותם: אגיד לך למה אני שואל.
דוד רותם: עבודות שירות זה מין המצאה שהיא בין של"ץ למאסר.
דוד רותם: זה מאסר שיבוצע בעבודות שירות.
דוד רותם: אבל בית המשפט לוקח בשיקול הדעת, כשהוא מחליט, אם לתת את עבודות השירות, לכמה זמן, את כל הדברים האלה, זה הכול שיקולים שבית המשפט לוקח בחשבון.
דוד רותם: זה לא מצב אוטומטי.
דוד רותם: השאלה היא אם בתיקונים האלה אתם בעצם לא מוציאים את הסמכות מבית המשפט ומנסים להעביר אותה לממונה.
דוד רותם: אתן לך דוגמה, מה פירוש, שלחתי מכתב לאיש – רואים את זה כאילו זה הגיע אליו.
דוד רותם: הרי ממילא אתם אומרים: יש לו 14 יום להגיש עתירה לבית המשפט, ואז בית המשפט יידון.
דוד רותם: למה אני צריך לעשות את זה הפוך?
דוד רותם: אתם רוצים לבטל את עבודות השירות?
דוד רותם: בית המשפט החליט על עבודות שירות?
דוד רותם: תבקשו מבית המשפט לבטל את עבודות השירות כי האיש לא התייצב.
דוד רותם: ייתן בית המשפט צו שעבודות השירות בטלות, יעצרו אותו כי הוא הורשע ונידון למאסר, ותוך 48 שעות תביאו אותו בפני השופט, יסביר, ושלום על ישראל.
דוד רותם: מה הבעיה – אתם לא מצליחים לתפוס אותו, כי הוא נותן לכם כתובת, אתם לא בודקים מראש אם זו באמת הכתובת שלו, הממונה לא בודק מראש, ואז לך חפש את החברים שלך.
דוד רותם: אבל זה קורה לכם גם באנשים שנידונים למאסר בפועל, מבקשים דחיית ביצוע, כי הם רוצים להגיש ערעור, ואחר כך נותנים לכם כתובות ואתם לא מוצאים גם אותם.
דוד רותם: רק לאחרונה ראינו פסק דין של אדם שהפקיד ערבות – כמה?
דוד רותם: 100 מיליון שקל?
דוד רותם: קיבל 12 שנות מאסר, נידון בבית משפט מחוזי, הגיש בקשה לעיכוב ביצוע, הגיש ערעור לעליון, ואחרי שלושה ימים הגשתם בקשה לעצור אותו לאלתר, כי יש חשש שהוא יברח, וישאיר את ה-100 מיליון שקל.
דוד רותם: האם מישהו עשה סקר, כמה אתם רצים אחרי עבריינים שנידונו למאסר לא בעבודות שירות וקיבלו דחיית ביצוע ואז לא התייצבו לריצוי עונשם?
איילת טל: אני לא יודעת להגיד מספרים, אבל זה לא דומה אפילו למה שקורה בעבודות שירות.
דוד רותם: אם את לא יודעת מספרים, את לא יודעת אם זה דומה או לא.
דוד רותם: בעבודות שירות זה 20 אחוז?
דוד רותם: 20 אחוז לא מתייצבים לעבודה, ויש, אני מניח, מתוך ה-20 אחוז האלה שהתייצבו ליומיים ואחר כך הפסיקו להתייצב וכל הדברים האלה.
דוד רותם: כמה אנשים נידונים בשנה לעבודות שירות?
דניאל אקוקה: בנקודת זמן- -
דוד רותם: לא בנקודת זמן.
דוד רותם: כמה תיקי עבודות שירות יש בשנה?
דניאל אקוקה: כ-4,500 עובדי שירות.
דוד רותם: כלומר 800 לא מתייצבים.
דניאל אקוקה: התשובה לא יכולה להינתן באופן חד משמעי רק לאי התייצבות, כי בתוך האי התייצבות יש כמה סוגים של אי התייצבות.
דניאל אקוקה: יש כאלה שלא מגיעים בכלל, יש שהתייצבו יום אחד וברחו, יש חלק שעשו חלק נכבד, והחליטו שהם לא ממשיכים, ואז אנו נכנסים לכל המהלך של השימוע וההפסקה המנהלית.
דניאל אקוקה: ואם יורשה לי, אני רוצה להתעכב לגבי אלה שעשינו להם הפסקה מנהלית – אנו מכנים אותם חבי מאסר.
דניאל אקוקה: אלה אנשים שהיו צריכים להיות בכלא ולא הגיעו.
דניאל אקוקה: אנו נכנסים פה למהלך די בעייתי, מבחינתי, כי אנו צריכים לאתר את אותו אדם כדי לתת לו את המסמך.
דניאל אקוקה: עד שלא איתרנו אותו, אנו לא יכולים לעשות דבר.
דניאל אקוקה: מלאכת האיתור נעשית בדרך כלל באמצעות תלונה של הממונה למשטרת ישראל, שמשטרת ישראל במצב טוב יכולה לאתר אותו גם אחרי שנה, שנתיים, שלוש.
דוד רותם: זה במקרה הטוב.
דניאל אקוקה: כשהוא נתפס, רק אז מחתימים אותו ומשחררים אותו, כמובן, כי אז יש לו זכות העתירה, ואז צריך עוד ארבע חמש שנים כדי לתפוס אותו.
דניאל אקוקה: ובסוף הוא מגיע לבית המשפט, שתפסו אותו אחרי שבע שנים, אומר: כבוד השופט, זה היה לפני שנים רבות.
דניאל אקוקה: אני מבקש מכבוד השופט להתחשב.
דניאל אקוקה: והשופטים מתחשבים, ויכולים להחזיר אותו לעבודות שירות.
דוד רותם: אתה רוצה שנגיד לשופטים שאין להם שיקול דעת?
דוד רותם: נושא של שיקול דעת של שופטים, אני מוכן לקבל כל מה שרביד תגיד לי בנושא הזה.
דוד רותם: היא תגיד שהיא רוצה לשלול את שיקול הדעת של השופטים – אני הולך אתה.
דוד רותם: אבל שתגיד לי את זה.
דניאל אקוקה: אני לא מדבר על שיקול הדעת של השופטים.
דניאל אקוקה: הרי מה קורה – יש פה התעלמות מהחוק של העבריין.
דניאל אקוקה: הוא יודע שהיתה לו הפסקה מנהלית.
דניאל אקוקה: הוא מתעלם מזה ומחכה שהשלטונות ימצאו אותו, ויכריחו אותו לחתום.
דניאל אקוקה: אם הוא לא עושה את האלמנט של החתימה, אנחנו לא יכולים לתפוס אותו.
דוד רותם: אני לא מכיר אף אחד שמתייצב בשמחה בכניסה לבית סוהר ואומר: הגעתי, תכניסו אותו.
דוד רותם: ודאי שהוא מנסה להתחמק מזה.
דוד רותם: אבל בשביל זה יש לנו משטרה.
רביד דקל: למעשה אדוני כופר בהסדר שקיים כיום בחוק העונשין של הסמכות המנהלית של הממונה להחליט שהוא מפקיע את עבודות השירות, ולהחזיר את הנדון לבית הסוהר.
רביד דקל: מבחינתו של אדוני- -
דוד רותם: אני חושב שנתנו כוח מנהלי לקצין, פקיד - הכי בכיר בעולם, לשנות החלטה של בית משפט.
רביד דקל: בכל מקרה יש ביקורת שיפוטית על ההחלטה הזו.
דוד רותם: השאלה, מי צריך להפעיל אותה.
דוד רותם: בחוק ההוצאה לפועל עשינו תיקון, שצריך להביא, אם רוצים לעצור אדם על אי תשלום חוב, צריך להביא אותו תוך X זמן בפני שופט.
דוד רותם: אני חושב שגם פה- -
רביד דקל: בהוצאה לפועל, מה שאדוני מדבר, יש מעבר איכותי בין תשלום החוב ובין אמצעי האכיפה של מאסר חלף תשלום החוב.
רביד דקל: כאן אנו חושבים, וכך המחוקק חשב במקור, שההחלטה של בית משפט היא מאסר.
רביד דקל: אין פה מעבר איכותי דרמטי כמו ב-תשלם כסף או תלך לבית הסוהר, ובין: תשב בבית הסוהר ותרצה את הימים שלך, או תרצה אותם בדרך עבודות שירות.
רביד דקל: לכן אנו חושבים שבהקשר הזה, ברגע שאתה מועל באמונה של הרשות המנהלית, שאמונה על פיקוח של הביצוע של ההסדר הספציפי הזה, והיא מחליטה להפקיע את עבודות השירות, ולשלוח אותך לרצות את המאסר כמו שבית המשפט פסק מלכתחילה, אתה יכול לעתור על שיקול הדעת המנהלי שלה.
דוד רותם: השאלה, למה זה לא צריך להיות הפוך.
דוד רותם: כשאת אומרת: המחוקק שקל את זה – פעם הייתי משכנע את בית המשפט, למה התכוון המחוקק.
דוד רותם: היום אני יודע מה המחוקק מתכוון כשהוא מחוקק.
דוד רותם: אני חושב שהיה צריך להיות מצב, שאם החליט הממונה שהוא מבטל למישהו עבודות שירות, והצלחתם לתפוס אותו- -
איילת טל: אני חייבת לתקן: מי שמפסיק זה נציב בתי הסוהר.
דוד רותם: תפסתם אותו – תביאו אותו בפני שופט תוך שלושה ימים, שופט יחליט.
דוד רותם: יכול להיות שלאיש יש נסיבות – בדיוק הסבתא שלו נפטרה, הדודה שלו חלתה וההורים שלו התגרשו.
רביד דקל: יש שימוע.
איילת טל: רכז עבודות השירות עורך את השימוע, ויש נושאי תפקידים בכירים מסוימים שהנציב ממנה אותם רק לצורך העניין הזה.
איילת טל: הם עורכים את השימוע.
דוד רותם: למה צריך שימוע כזה?
איילת טל: בדיוק בשביל הנסיבות האלה.
דוד רותם: אני רוצה שהשופט יעשה את השימוע.
איילת טל: חשוב לדעת שכשעבודות השירות חוקק, לא היו הרבה, וזה מסוג הדברים שהמציאות מלמדת כל כך הרבה דברים, ואנחנו מכירים את זה גם מחוקים אחרים, אבל בעיקר במשהו שכשהוא נחקק, עוד לא היה ניסיון.